83 stakende mynwerkers vas | Maroela Media
Polisiebeamptes by van die verdagtes wat in hegtenis geneem is. Foto: Verskaf
Die polisie in die Vrystaat het 83 mynwerkers by die Beatrix-myn in Theunissen in hegtenis geneem.
Brig. Motantsi Sam Makhele, woordvoerder van die polisie, het gesê lede van die eenheid vir openbare orde het die mynwerkers in hegtenis geneem aangesien hulle ŉ hofbevel verontagsaam het deur te betoog op ŉ ander plek as wat toegeken is vir hul wettige staking.
Volgens Makhele is daar tydens die inhegtenisnemings op 92 gevaarlike wapens beslag gelê, waaronder knopkieries, ketties, spiese, pangas en ŉ graaf. “Die mynowerhede het die polisie bygestaan deur onder meer ŉ bos te verwyder waar stakende mynwerkers weggekruip het en verbygaande busse wat werkers aflaai met klippe bestook het.”
Makhele het gesê die plek waar die mynwerkers in hegtenis geneem is, is dieselfde gebied waar ŉ polisievrou ernstig beseer is ŉ paar weke gelede. Die beampte het mynwerkers wat in hegtenis geneem is, vervoer toe sy aangeval en van haar dienswapen en ŉ videokamera beroof is.
“Die enigste manier om die gesag van die staat te handhaaf, is om seker te maak mense wat beweer hulle is besig met ŉ wettige staking het nie gevaarlike wapens in hul besit en stel in die proses mense se lewe in gevaar nie,” het lt.genl. Moeketsi Sempe, provinsiale polisiekommissaris, gesê.
Die verdagtes sal na verwagting binnekort in die Theunissen-landdroshof verskyn.
Van die wapens waarop beslag gelê is. Foto: Verskaf
Wes-Kaapse ANC veroordeel plaasmoorde
Is dit nie ironies nie ? Hierdie tipe “staak of net eenvoudig brand en plunder” is algemeen in SA! Nou dat SAP ñ rede het met een polisie-vrou se besering kan hulle skielik doen waarvoor hulle in die eerste plek betaal word! PATETIES!!!!!
Sandra Bester · 3 maande gelede
Fantasties! Dit is goed om te sien die regering begin uiteindelik in die regte rigting beweeg. Stakende werkers is besig om die ekonomie lam te lê is Rustenburg/Marikana omgewing word alles geplunder en vernietig miskien kan ons hier ook weer wet en orde kry !
Goeie werk, die polisie word altyd blameer dat hul nie hul kant bring. Drie hoera’s vir jul. Puik werk.
Wat die stakers nie besef, hoe meer hul afbrand en blunder hoe meer van hul gaan hul werk verloor, want daar moet weer reggemaak word wat hul plunder en brand. DINK VOOR JUL DOEN. Waar is die dae wat daar gestaak is sonder al die skade????